EELNÕU

KÄSKKIRI

**Raha eraldamine Vabariigi Valitsuse reservi sihtotstarbelistest vahenditest**

Riigieelarve seaduse § 58 lõigete 1¹ ja 4 alusel ning kooskõlas Vabariigi Valitsuse 31. juuli 2014. aasta määruse nr 123 „Vabariigi Valitsuse reservist vahendite eraldamise ja eraldatud vahendite kasutamise kord“ § 4 lõikega 4¹:

eraldada 2025. aasta Vabariigi Valitsuse reservi sihtotstarbelistest vahenditest Välisministeeriumi valitsemisalale Välispoliitika tulemusvaldkonda kuludeks 748 000 eurot, et toetada MTÜ Rahvusvaheline Praktikute Partnerlusvõrgustik Venemaa mõjutustegevuse vastast tegevust Moldova Vabariigis (320 000 eurot), Sihtasutuse Eesti Arengukoostöö Keskus tegevust Moldova valitsuse küberohtude tõrjumise võimekuse arendamisel (175 000 eurot), Moldova Euroopa Äriassotsiatsiooni (European Business Association) tegevust Moldova eurointegratsiooni ja reformide ning Eesti Euroopa Liiduga liitumise kogemuse tutvustamisel (38 000 eurot), Välisministeeriumi kaudu Moldova Vabariigi kodanikuühendusi Venemaa desinformatsiooni tõrjumisel (15 000 eurot) ning Sihtasutuse Eesti Arengukoostöö Keskuse kaudu Moldova olukorrateadlikkuse tarkvaralahenduse väljatöötamist (200 000 eurot).

*(allkirjastatud digitaalselt)*

Jürgen Ligi

rahandusminister